Son Jon-guk. Son Jon-guk () (1979-yil 20-fevralda tugʻilgan) — nafaqadagi janubiy koreyalik futbolchi . 2002 va 2006-yilgi FIFA Jahon chempionati ishtirokchisi. Futbolchilik faoliyati. Ilk faoliyat yillari. 2000-yil iyun oyida Son Xu Jung-mu qoʻl ostida Makedoniyaga qarshi xalqaro oʻyinda maydonga tushgan. 2001-yilda Son Yonsei universitetini tamomlagandan soʻng K League klubi Pusan I’Consda professional faoliyatini boshlagan. U oʻzining birinchi mavsumidayoq K ligasida yilning eng yaxshi futbolchisi deb topilgan. Janubiy Koreya terma jamoasining yangi bosh murabbiyi Gus Xiddink uni jahon chempionati terma jamoasi aʼzosi sifatida tanlagan. Janubiy Koreya 2002-yilgi Jahon chempionatini toʻrtinchi oʻrinda tugatgan boʻlsa, Son Janubiy Koreya jamoasining 7 oʻyinda hammasi boʻlib 687 daqiqa oʻynagan yagona oʻyinchi boʻlgan. Feyenoord. 2002-yilgi Jahon chempionatidan soʻng, „Tottenxem“ va "Arsenal" Sonni olish uchun Busan I’Consga murojaat qilgan, ammo Pusan uni saqlab qolish uchun shartnomalarni ataylab kechiktirgan. U Premer-liga klublari bilan kelishuvlari buzilganidan soʻng, shartnomalarini bekor qilib, Yevropa klubiga oʻtish niyatini qatʼiy bildirgan. Oxir-oqibat u Eredivisie klubi Feyenoordga qoʻshilgan. U Bert van Marveyk qoʻl ostida ikki mavsumda „Feyenoord“ safida 56 ta oʻyinda maydonga tushgan. Ammo toʻpigʻidagi jarohatlar tufayli uning jismoniy holati pasayib ketgan. Murabbiylikka Ruud Gullit kelganidan soʻng u tarkibdagi oʻrnini butunlay yoʻqotgan. Suwon Samsung Bluewings. Son 2005-yil yanvarida „Feyenoord“dan ketganidan keyin „Suwon Samsung Bluewings“da o‘ynash uchun Janubiy Koreyaga qaytgan. 2005-yil oktyabr oyida u yana toʻpigʻidagi jarohatini yangilab olgan va oxir-oqibat operatsiya qilingan. U besh oydan soʻng maydonga qaytgan. U 2006-yilgi FIFA Jahon chempionati uchun terma jamoaga uning ahvolidan xavotirda boʻlishiga qaramay chaqiruv oolgan va birinchi guruh oʻyinini Togoga qarshi oʻtkazgan. U Janubiy Koreyaning gʻalaba goliga assistentlik qilgan. U oʻzini kutilganidan ham yaxshiroq koʻrsatgan, ammo murabbiy Dik Advokat uni keyingi oʻyinlarda maydonga tushirmagan. Son 2006-yilgi Jahon chempionatidan soʻng Suwonning asosiy oʻyinchisiga aylangan va 2008-yilda sardorlik bogʻichini olgan. U 2008-yilgi K liga chempionati finalida gʻalaba golini kiritib, jamoasini liga chempionligiga olib chiqgan. Yutuqlari. Busan I’Cons Feyenoord Suwon Samsung Bluewings Tianjin Teda Janubiy Koreya U20 Janubiy Koreya